b'\n_START_ARTICLE_\nVladas Ingelevi\xc4\x8dius\n_START_PARAGRAPH_\nVladas Ingelevi\xc4\x8dius (1889 m. lapkri\xc4\x8dio 11 d. Ber\xc5\xbeuonys, Roki\xc5\xa1kio apskritis \xe2\x80\x93 1985 m. vasario 5 d. Niujorkas) \xe2\x80\x93 Lietuvos gydytojas, visuomen\xc4\x97s veik\xc4\x97jas, sanitarijos pulkininkas.\n_START_SECTION_\nBiografija\n_START_PARAGRAPH_\n1913 m. baig\xc4\x97 Sankt Peterburgo karo medicinos akademij\xc4\x85, su kitais joje \xc4\xafk\xc5\xabr\xc4\x97 slapt\xc4\x85 lietuvi\xc5\xb3 korporacij\xc4\x85 \xe2\x80\x9eFraternitas Lithuanica\xe2\x80\x9c. 1913\xe2\x80\x931917 m. Rusijos imperijos kariuomen\xc4\x97s gydytojas. Nuo 1918 m. Lietuvos kariuomen\xc4\x97s savanoris, 1919 m. sanitarijos pulkininkas, iki 1940 m. karo sanitarijos vir\xc5\xa1ininko pad\xc4\x97j\xc4\x97jas. 1919 m. Lietuvos Raudonojo Kry\xc5\xbeiaus vienas steig\xc4\x97j\xc5\xb3. Kartu vert\xc4\x97si priva\xc4\x8dia gydytojo praktika. 1934\xe2\x80\x931940 m. atstovavo Lietuvai tarptautiniame karo medicinos kongres\xc5\xb3 komitete. Karo medicinos ir cheminio karo klausimais ra\xc5\xa1\xc4\x97 \xc5\xbeurnaluose \xe2\x80\x9eM\xc5\xabs\xc5\xb3 \xc5\xbeinynas\xe2\x80\x9c ir \xe2\x80\x9eMedicina\xe2\x80\x9c. 1944 m. pasitrauk\xc4\x97 \xc4\xaf Vokietij\xc4\x85, v\xc4\x97liau \xc4\xaf Austrij\xc4\x85, Bregenc\xc4\x85. 1949 m. apsigyveno JAV, dirbo gydytoju Niujorke. Priklaus\xc4\x97 Amerikos lietuvi\xc5\xb3 gydytoj\xc5\xb3 draugijai, 1969 m. i\xc5\xa1rinktas jos garb\xc4\x97s nariu._NEWLINE_1924 m. dalyvavo Lietuvos vegetar\xc5\xb3 draugijos \xc4\xafk\xc5\xabrime, buvo jos valdybos nariu, pats praktikavo ir propagavo vegetarizm\xc4\x85.'